Diari Oficial de la Generalitat Valenciana


Sumari del DOGV 9508, del 10-01-2023 (2022/12982)

RESOLUCIÓ de 21 de desembre de 2022, de la secretària autonòmica de Justícia i Administració Pública, d'aprovació del Programa de teletreball de la Subdirecció General de Política Agrària Comuna i Competitivitat, de la Conselleria d'Agricultura, Desenvolupament Rural, Emergència Climàtica i Transició Ecològica, número 25/2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12992


Data del document
:   21-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 21 de desembre de 2022, de la secretària autonòmica de Justícia i Administració Pública, d'aprovació del Programa de teletreball de la Subdirecció General de Política Agrària Comuna i Competitivitat, de la Conselleria d'Agricultura, Desenvolupament Rural, Emergència Climàtica i Transició Ecològica, número 25/2022. [2022/12958]  
  
Vista la proposta de Programa de teletreball de la Subdirecció General de Política Agrària Comuna i Competitivitat de la Conselleria d'Agricultura, Desenvolupament Rural, Emergència Climàtica i Transició Ecològica, número 25/2022, es formula aquesta resolució de conformitat amb els antecedents de fet i fonaments de dret següents:  
  
  
Antecedents de fet  
  
I. Amb data 2 de novembre de 2022 es va registrar d'entrada en la Direcció General de Funció Pública una sol·licitud de la sotssecretària de la conselleria d'Agricultura, Desenvolupament Rural, Emergència Climàtica i Transició Ecològica, per a iniciar el procediment d'aprovació del Programa de teletreball de la Subdirecció General de Política Agrària Comuna i Competitivitat de la conselleria, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, en data 11 de novembre, la Direcció General de Funció Pública va requerir l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena d'aqueixa mateixa data  
  
III. Analitzada la documentació esmenada i comprovat que compleix tots els elements i requisits previstos en el Decret 49/2021, en data 14 de desembre de 2022, la Direcció General de Funció Pública va elevar una proposta de resolució d'aprovació del Programa de teletreball de la Subdirecció General de Política Agrària Comuna i Competitivitat.  
  
Fonaments de dret  
  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
II. L'article 13.1 del Decret 49/2021, que estableix que, quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal, dirigida a la direcció general competent en matèria de funció pública.  
III. Els apartats dos i tres de l'article 13 del Decret 49/2021, que estableixen la forma de presentació de la proposta, el seu contingut i la documentació de què s'ha d'acompanyar.  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a fer-ne una possible esmena i proposar la resolució que siga procedent, de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021, que estableix que, després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc:  
Primer  
Aprovar el Programa de teletreball de la Subdirecció General de Política Agrària Comuna i Competitivitat, amb el número 25/2022, que s'adjunta com a annex I i II a aquesta resolució. El document complet del programa pot consultar-se en la següent pàgina web: https://intraagroambient.gva.es/es/teletreball.  
  
  
Segon  
De conformitat amb el que preveu l'article 5 del Decret 49/2021, la duració serà la determinada en el Programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
Tercero  
 Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021 podran participar voluntàriament en el programa i presentar les seues sol·licituds conforme al model previst en castellà o en valencià, en la següent adreça web: https://www.gva.es/es/inicio/procedimientos'id\_proc=22041, en el termini de 15 dies comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la sotssecretària de la conselleria d'Agricultura, Desenvolupament Rural, Emergència Climàtica i Transició Ecològica, la qual dictarà una resolució en el termini màxim de tres mesos des de la publicació del programa, en la qual constarà l'inici i l'acabament del Programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
  
El personal que resulte seleccionat per a participar en el Programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució.  
  
València, 21 de desembre de 2022.- La secretària autonòmica de Justícia i Administració Pública: Isabel Gemma Fajardo García.  
  
  
ANNEX I  
PROGRAMA DE TELETREBALL DE LA SUBDIRECCIÓ GENERAL DE POLÍTICA AGRÀRIA COMUNA I COMPETITIVITAT DE LA CONSELLERIA D'AGRICULTURA, DESENVOLUPAMENT RURAL, EMERGÈNCIA CLIMÀTICA I TRANSICIÓ ECOLÒGICA,   
NUMERO 25/2022.  
  
A - Causes i objectius de la proposta  
CAUSES  
En el Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat, es regula la prestació de serveis en règim de teletreball amb caràcter general. En el seu article 13 s'especifica que el procediment per a l'aprovació dels programes de teletreball, en el cas que afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal dirigida a la direcció general competent en funció pública i que aquesta proposta haurà de formalitzar-se per mitjà del model previst en l'annex I del citat decret.  
La primera causa per la qual es proposa aquest projecte resideix en els bons resultats obtinguts per la Subdirecció General de PAC i Competitivitat durant l'obligat període de teletreball en la crisi sanitària del COVID-19 originada al març de 2020.  
Aquesta Subdirecció General gestiona sol·licituds de cessions de drets de pagament bàsic tramitades en la Comunitat Valenciana i acceptades pel Fons Europeu de Garantia Agrària.  
La gestió completa de la sol·licitud única involucra a un número elevat i heterogeni de persones, ja que intervé personal de les oficines comarcals i dels serveis territorials i personal d'assistències tècniques i d'entitats col·laboradores. En general la recepció de les sol·licituds i de la documentació associada, així com l'atenció als interessats és competència de les oficines territorials i serveis territorials, mentre que la integració i estudi de les dades, els controls i els pagaments són efectuats pel personal de la Subdirecció General de la PAC i Competitivitat.  
  
D'altra banda, la Subdirecció General de la PAC i Competitivitat està acostumada a rebre tots els anys auditories internes, externes, nacionals i comunitàries. El tipus i quantia de fons financers que es gestiona en aquest servei implica una elevada disciplina en l'execució dels procediments administratius pel que aquest projecte s'ha contemplat com un esperó de superació.  
  
OBJECTIUS  
1. Reproduir o millorar els bons resultats obtinguts en el període de teletreball obligatori.  
2. Augmentar el grau de sistematització en els procediments administratius gestionats pel Servei per a optimitzar els esforços del seu personal.  
3. Augmentar l'autocrítica o control intern del Servei per a elevar els estàndards de qualitat de la gestió administrativa.  
4. Servir d'experiència per a la posada en marxa d'altres programes de teletreball.  
5. Facilitar la conciliació de la vida professional i personal de l'equip que participe per a augmentar la seua motivació i compromís amb el bon funcionament de la Subdirecció.  
6. Potenciar en la modalitat de teletreball sistemes de comunicació entre el personal com l'e-mail i les eines del paquet ofimàtic M365, en comptes del telèfon, ja que aquests mitjans permeten planificar els moments d'interrupció per a atendre consultes de companys. L'entorn del domicili permet un grau d'aïllament major que l'oficina, la qual cosa pot afavorir determinades tasques que precisen més concentració, però aquestes eines permeten mantindre la col·laboració dins de l'equip.  
  
  
B - Duració del programa  
La duració del Programa de teletreball serà d'un any prorrogable per períodes iguals.  
Finalitzada la prestació del servei en règim de teletreball, el primer dia hàbil següent la persona teletreballadora haurà de tornar a prestar els seus serveis de manera presencial en els termes i condicions aplicables en el moment de la seua incorporació a la modalitat presencial, llevat que tinguera concedits qualsevol situació o permís que li permeta una incorporació posterior.  
  
C - Informe favorable de l'òrgan superior  
S'adjunta l'informe favorable de l'òrgan superior o directiu del qual depenen els llocs de treball.  
  
D - Nombre màxim de llocs  
En l'Annex II es relacionen els llocs de treball adscrits a la Subdirecció General de la PAC i Competitivitat que podran participar en el Programa de teletreball. Són un total de 36 llocs de treball, dels quals 25 disposen actualment d'ordinadors portàtils corporatius.  
  
E - Identificació clara i concreta de la tipología dels llocs de treballadora  
Quant a la tipologia dels treballs desenvolupats per la Subdirecció General de la PAC i Competitivitat, en tots els casos es tracta de treballs de gabinet en els quals no existeix o no hauria d'existir interacció amb el públic, ja que els interlocutors amb els ciutadans en relació amb els tràmits administratius dels quals aquesta subdirecció és responsable són les Oficines Comarcals Agràries i els Serveis Territorials d'aquesta Conselleria.  
La tipologia dels llocs de treball es detalla en l'Annex II. Els llocs de treball que poden optar per aquesta modalitat de teletreball són tots de caràcter administratiu. Cap dels llocs de treball proposats exigeixen de presencialitat, podent-se exercir en la modalitat de teletreball.  
  
Segons l'apartat 4 de l'article 3 del DECRET 49/2021, d'1 d'abril, els llocs d'estructura classificats amb el nivell de complement de destí 30, únicament podran formar part d'un Programa de teletreball si l'òrgan proponent del corresponent programa fa constar de manera expressa i justificada en aquest, que les funcions concretes del lloc i la seua incardinació dins de l'estructura organitzativa són compatibles amb aquesta modalitat de prestació de serveis.  
En aquest sentit, des de la Direcció General de Política Agrària Comuna se secunda que la persona titular d'aquesta subdirecció puga desenvolupar les seues competències en règim de teletreball un màxim de dos dies a la setmana, ja que gran part de la seua jornada laboral està destinada a treballs de coordinació, planificació i assistència a reunions presencialment o per videoconferències amb òrgans externs a la Generalitat (Fons europeu de Garantia Agrària, Ministeri d'Agricultura, Comissió Europea, Organitzacions Professionals Agràries, etc.).  
  
F - Distribució de la jornada setmanal del personal participant  
La distribució de la jornada setmanal del personal participant en el Programa de teletreball garantirà les previsions establides en l'apartat 7 de l'article 6 del Decret 49/2021, d'1 d'abril, del Consell de manera que el percentatge de persones que desenvoluparà el seu treball en la modalitat presencial no serà inferior al 20 % del total del personal adscrit a la unitat administrativa corresponent, excepció feta de les absències justificades.  
Pel fet que la gestió de les tres unitats administratives de la Subdirecció de la PAC i Competitivitat està íntimament lligada i tota ella vinculada pel mateix procediment administratiu, la Sol·licitud Única, es considera que el personal dels tres serveis ha de coincidir a les oficines del CA90 els dies de la setmana, dos com a mínim, que han de desenvolupar el seu treball en la modalitat presencial.  
El personal que no ostente un càrrec de lliure designació acudirà com a mínim dos dies a la setmana a les oficines CA90. En el cas dels càrrecs de lliure designació acudiran, com a mínim, tres dies a la setmana a les oficines CA90 i dos dies, com a màxim, podran teletreballar.  
  
D'altra banda, ha d'existir el compromís dels participants de mantindre el període d'interconnexió des de les 9.00 h a les 14.00 h en els dies en què teletreballen, entenent per període d'interconnexió el temps de treball efectiu durant el qual el personal empleat públic ha d'estar disponible per a contactar amb la persona responsable de la seua unitat administrativa, amb la resta de personal de la mateixa o de qualsevol altra amb la qual haja de coordinar-se. Així mateix, la jornada diària no podrà ser fraccionada i la prestació dels serveis mitjançant la modalitat de teletreball no alterarà l'obligació del compliment de la jornada general establida en la normativa vigent.  
No obstant això, es contempla la possibilitat que amb un avís previ de 24 hores i la conformitat del Cap de Servei el personal de l'equip puga canviar un dia presencial per un altre dins de la mateixa setmana, exceptuant el dia d'obligada assistència. Així com i per necessitats del servei, que hauran de ser degudament justificades, podrà ser requerida, amb una antelació mínima de 24 hores, la presència en el centre de treball del personal que preste serveis en la modalitat de teletreball, sense que això supose la finalització del règim de prestació de serveis en la modalitat ni la seua suspensió temporal.  
En qualsevol cas, d'acord amb l'article 6.2 del Decret 49/2021 s'haurà de registrar en l'aplicació GVCronos la prestació laboral, tant en modalitat presencial com en modalitat de teletreball.  
  
G - Barem aplicable per a la selecció del personal  
És aplicable l'annex V del Decret 49/2021, d'1 d'abril, del Consell  
  
  
H - Mitjans tecnològics necessaris  
El Decret 49/2021 estableix que l'Administració proporcionarà i mantindrà a qui teletreballe els mitjans tecnològics necessaris per a la seua activitat. La seua concreció correspondrà, en el marc del corresponent Programa de teletreball o pla personal de treball, a la persona titular de la sotssecretaria o òrgan competent en matèria de personal en coordinació amb la direcció general competent en tecnologies de la informació i les comunicacions.  
Els mitjans tecnològics necessaris per al compliment de les funcions de forma no presencial mitjançant teletreball han de ser els que dictamine sobre aquest tema la direcció general de la Generalitat competent en matèria de tecnologies de la informació i les comunicacions.  
  
Cal assenyalar que 25 dels 36 llocs de treball ja disposen d'ordinadors portàtils corporatius.  
  
I - Informe favorable en matèria de tecnologies de la informació  
El Decret 49/2021 estableix que l'Administració proporcionarà i mantindrà a qui teletreballe els mitjans tecnològics necessaris per a la seua activitat. La seua concreció correspondrà, en el marc del corresponent Programa de teletreball o pla personal de treball, a la persona titular de la sotssecretaria o òrgan competent en matèria de personal en coordinació amb la direcció general competent en tecnologies de la informació i les comunicacions.  
Els mitjans tecnològics necessaris per al compliment de les funcions de forma no presencial mitjançant teletreball han de ser els que dictamine sobre aquest tema la direcció general de la Generalitat competent en matèria de tecnologies de la informació i les comunicacions.  
  
Cal assenyalar que 25 dels 36 llocs de treball ja disposen d'ordinadors portàtils corporatius.  
  
J - Termini per a la presentació de sol·licituds de participació  
Segons l'apartat 2.j de l'article 13 del Decret 49/2021 el termini proposat per a la presentació de sol·licituds de participació davant l'òrgan o òrgans proponents del programa, no podrà ser inferior a 10 dies ni superior a 15 des de la publicació del Programa de teletreball en el Diari Oficial de la Generalitat Valenciana.  
El termini per a la presentació de sol·licituds de participació serà de 15 dies des de la publicació del Programa de teletreball en el Diari Oficial de la Generalitat Valenciana.  
  
K - Informe d'impacte per raó de gènere  
S'adjunta l'informe d'impacte per raó de gènere.  
  
EL SOTSSECRETARI